Vuoden 1928 olympiakatsastuksissa Mässeli vakuutti voitoillaan ja valittiin Suomen edustajaksi St. Moritzin talviolympialaisiin, joissa hän oli pikamatkan eli 18 kilometrin matkalla 13:s. Seuraavina vuosina tuli muutamia hyviä sijoituksia, kuten Salpausselän 30 kilometrin pronssi vuonna 1929 ja vuonna 1931 10 kilometrin pikamatkan 4. sija. Suojeluskuntamestaruus 20 kilometrillä tuli vielä toisen kerran vuonna 1932. Samana vuonna hän oli myös Suomen ikämiesmestari.